Ahmad Zulfikar Fawzi biyasa ditepungi kanthi jeneng Ikang Fawzi (). Ikang Fawzi iku salah sijiné musisi lan penyanyi rock, uga juru main filem kang misuwur nalika taun 1980-an. Saiki Ikang luwih sibuk dadi pengusaha properti tinimbang ing seni main filem lan musik. Ikang palakrama karo aktris lan pulitikus Marissa Haque.

Nalika cilik ya iku nalika isih TK lan SD, Ikang urip ing Bèlgi lan Jepang. Kayadéné bapaké, Ikang kerja dadi diplomat. Ikang duwé getih seni saka bapaké. Bapaké Ikang biyèn kerja dadi juru main Hawaiian, komponis lagu lan penyanyi. Nalika Ikang umur 10 taun, Ikang dikongkon bapaké lumebu ing Yamaha Musik ing Jepang kanggo kursus privat electone lan drum. Ora mung musik, Ikang uga sinau béladhiri. Nalika ing Jepang Ikang uga sinau karaté. Sawisé bali menyang Indonésia, Ikang banjur sinau pencak silat kanthi temen.

Karir nyanyi 
Sawisé lulus pendhidhikan ing SMU, Ikang sangsaya ngembangaké bakat musiké bareng karo kancané Addie M. S.. Album kang digawé Ikang kaya ta "Selamat Malam", "Randy & Cindy", "Preman", "The Very Best of Ikang Fawzi" lan album kang paling anyar ya iku "Dua Sisi". Album "Selamat Malam" isiné 10 lagu, 8 lagu diaransemèn karo Addie M. S., kang uga dadi music directoré. Déné albumé kang paling anyar ya iku "Dua Sisi", kang dirilis sasi April 2005. Album iki digawé sawisé 20 taun Ikang ora nggawé Album.

Ikang tau éntuk gelar "The Best Rocker" nalika taun 1987.

Kauripan pribadi 
Ikang Fawzi palakrama karo aktris Marissa Haque nalika tanggal 12 April 1987. Sawisé éntuk gelar sarjana taun 1987. Ikang banjur nyambut gawé ing bisnis real estate. Saka palakramané karo Marissa, Ikang nduwé anak kang cacahé loro ya iku Muliawati Fawzi lan Marsha Chikita Fawzi. Anaké kang sepisanan kang lumrahé diundang Bella uga dadi artis kaya wong tuwané. Nalika tanggal 20 Juni 2007, Bella menang lomba Abang None Jakarta pawakilan saka Jakarta Kulon.

Chatetan sikil 

Penyanyi Indonésia
Aktor Indonésia
Wong Jakarta
Kulawarga Haque
Musisi Indonésia